stanford-oval/wikipedia huggingface dataset:
Ke Huy Quan

Quan vuonna 2018
Ke Huy Quan (joskus Jonathan Ke Quan, s. 20. elokuuta 1971) on yhdysvaltalainen Oscar-palkittu näyttelijä ja stuntmies.
Quan syntyi vietnaminkiinalaiseen perheeseen Saigonissa, Etelä-Vietnamissa ja hän joutui lähtemään maastaan, kun Vietnamin tasavallan armeija hävisi toisen Saigonin taistelun. Hänen perheensä valitsi turvapaikan Yhdysvalloista. Quanista tuli lapsinäyttelijä 12 vuoden ikäisenä ja hän esitti Harrison Fordin ja Kate Capshaw'n ohella pääosaa elokuvassa Indiana Jones ja tuomion temppeli. Hänen toinen merkittävä esiintymisensä oli vuoden 1985 elokuvassa Arkajalat.
Quan kävi Alhambran lukiota Alhambrassa. Lukion jälkeen hän valmistui Etelä-Kalifornian yliopistosta.
Vuonna 1986 Quan esitti Samia televisiosarjassa Together We Stand ja Jasper Kwongia tilannekomediassa Head of the Class. Hän oli pääosassa myös elokuvassa Breathing Fire ja teki cameon elokuvassa California Man – svengaava fossiili. Vuonna 2002 Quan esiintyi hongkongilaisessa elokuvassa Second Time Around.
Quan on opiskellut taekwondoa elokuvaan Indiana Jones ja tuomion temppeli. Lisäksi hän teki stuntteja elokuviin X-Men ja The One.
Vuonna 2022 Quan palasi näyttelemiseen elokuvassa Everything Everywhere All at Once.
Quan puhuu englantia, kantoninkiinaa, mandariinikiinaa ja vietnamia.
Aiheesta muualla

Jonathan Ke Quan Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Yhdysvallat  Japani  Puola 
Henkilöt:  Deutsche Synchronkartei  Elonet 
Muut:  IdRef 
↑  https://www.npr.org/2023/03/12/1160156811/ke-huy-quan-best-supporting-actor-oscar-everything-everywhere-all-at-once
Schräge Musik

Kuvassa Schräge Musik-konstruktio Me 110:ssa
Schräge Musik (suom. vino/viisto musiikki, joka viittasi jazz-musiikkiin) oli toisen maailmansodan aikaan lähinnä saksalaisilla ja japanilaisilla käytössä ollut yöhävittäjien aseistustapa, jonka järjestelmälliseen käyttöön liittyi myös oma erillinen taistelutaktiikka.
Yleensä konstruktio käsitti kaksi 60° – 75° kulmassa eteenpäin yläviistoon asennettua, joko 20 tai 30 millimetristä lentokonetykkiä. Tavanomaisin sijoitus oli eturungossa heti ohjaamon takana. Olennainen osa taktiikkaa oli lentokonetutkien käyttö, kuten FuG 212/220 Liechtenstein SN-2.lähde?
Taistelutaktiikkaa käyttävä yöhävittäjä paikansi kohteensa tutkan avulla, ja hyökkäsi takaa alhaalta lähestyen.lähde?
Sekä Saksa että Japani käyttivät lähinnä raskaita kaksimoottorisia torjuntahävittäjiä Schräge Musikin toiminta-alustoina. Japanin eräs yleisimmistä yöhävittäjätyypeistä oli Kawasaki Ki-45 Toryu "Nick". Saksassa palvelivat  lähinnä Messerschmitt Me-110 Bf, Junkers Ju 88, ja Dornier Do 17:n muunnosversiot. Myös Saksan menestyksekkäimässä yöhävittäjässä Heinkel He 219 useissa versioissa käytettiin Schräge Musik-aseistusta.
Kuvassa Schräge Musik- asennuksen vastine japanilaisessa Nakajima J1N "Gekko" yöhävittäjätyypissä.
Aiheesta muualla

Kuvia tai muita tiedostoja aiheesta Schräge Musik Wikimedia Commonsissa
http://www.207squadron.rafinfo.org.uk/wesseling/wesseling_schrage_musik.htm
http://www.historylearningsite.co.uk/german_night_fighters.htm
Easton Helsinki

| Easton Helsinki |
| --- | --- |
 Easton Helsinki sisältä.
Sijainti:  Itäkeskus, Helsinki
Koordinaatit:  60°12′36.6″N, 025°05′07.4″E
Avattu:  26. lokakuuta 2017 (1. vaihe)
Omistaja:  Kesko
Päävuokralaisia:  K-Citymarket
Kerrosten määrä:  5
Kävijämäärä:  4,8 milj. (2020)
Kotisivu
Easton Helsinki on kauppakeskus Helsingin Itäkeskuksessa. Se yhdistyy kauppakeskus Itikseen Hansasillalla. Easton Helsinki valmistuu vaiheittain, ja sen ensimmäinen osa avautui 26. lokakuuta 2017. Kauppakeskusta on mahdollista laajentaa rakentamalla kakkosvaihe, mutta sen rakentamisesta ei ole päätetty.
Historia

Easton Hansakäytävä tunnettiin City-Jättinä ennen vuoden 2017 uudistusta. City-Jätissä oli K-Citymarket ja muun muassa apteekki, Kimene Kebab, Carrols, Hesburger, Musta Pörssi, Vaatehuone, Pikkujätti lasten ja nuorten lääkäriasema, Picnic, Tiimari Outlet, Pelikauppa, Thai Asian Food Shop kioski, kotileipomo ja Saiturinpörssi.
Vuonna 2022 Easton Hansakäytävällä toimi mm. valokuvausliike, sisustusliike, pientavaraliike, hiustuoteliike, korujen ja arvometallien kierrätykseen erikoistunut liike, sekä vaateliikkeitä.
Nykyisin K-Citymarketin ja Saiturinpörssin paikalla toimii Itäkeskuksen Puuilo. Nykymuotoisen Easton Hansakäytävän tulevaisuus riippuu Easton-uudistuksen toisen vaiheen toteutumisesta.
Easton Helsinkiin suunniteltiin alun perin vetonaulaksi IMAX-elokuvateatteria, mutta se tuli Itikseen.
Liikkeet

Easton Helsingin ensimmäisessä vaiheessa avautui yli 30 liikettä. Kauppakeskuksen ankkuriliikkeenä on Keskon K-Citymarket, joka alun alkaen aloitti Itäkeskuksessa vuonna 1977. Sen lisäksi keskuksessa on muun muassa Alko, apteekki, Musti ja Mirri, Perusterveys-lääkäriasema ja useita ravintoloita.
Aiheesta muualla

Kuvia tai muita tiedostoja aiheesta Easton Helsinki Wikimedia Commonsissa
Kuvia tai muita tiedostoja aiheesta City-Jätti Wikimedia Commonsissa
Kauppakeskuksen www-sivut
| n k Perustiedot Wikidatassa: Easton Helsinki (Q11855359)ohje |
| --- | --- |
esiintymä kohteesta: ostoskeskus
valtio: Suomi
sijaitsee hallinnollisessa alueyksikössä: Helsinki
sijainti: Itäkeskus
koordinaatit: 60°13′N 25°05′E﻿ / ﻿60.21°N 25.09°E﻿ / 60.21; 25.09

City-Jättiä kauppakeskus Itikseen päin.
Hanuel

Hanuel kuvattuna 1800-luvun etiopialaisessa käärössä.
Hanuel on  apokryfikirjoihin kuuluvassa ensimmäisessä Henokin kirjan jakeessa 40:9 mainittava arkkienkeli. Hän on neljäs Jumalan takana seisovista enkeleistä muiden kolmen ollessa Gabriel, Rafael ja Mikael. Hanuel tunnetaan parannuksen ja toivon enkelinä.
Turri

Antropomorfista kettua esittävä turrihahmo.
Turri eli furry (englantia, suom. karvainen tai pörröinen, mutta käytetään tässä substantiivina) on antropomorfisten eläinhahmojen ympärille muodostunut alakulttuuri. Turrikulttuurin jäseniä kutsutaan myös itsessään turreiksi (engl. furries). Turrien voidaan sanoa fanittavan eläinhahmoja, joilla on ihmismäisiä piirteitä, sekä mediaa ja taidetta, joissa näitä hahmoja esiintyy. Turrifanikulttuurin piiriin kuuluu sekä kulttuurin sisällä tuotettua mediaa että valtakulttuurin antropomorfisia eläimiä esittävää mediaa, kuten Pokémon- ja Sonic the Hedgehog -tuotesarjat. Monella turrilla on oma ”fursona” (yhdistelmä engl. sanoista furry ja persona, roolihahmo), joka esittää häntä itseään antropomorfisen eläimen muodossa. Monet turrit tuottavat tai teettävät kuvataidetta omasta fursonastaan, ja jotkin turrit hankkivat eläinhahmoa, yleensä omaa fursonaa, esittäviä eläinasuja eli turripukuja (engl. fursuit, kirjaimellisesti suom. ”turkkipuku”).
Therian tarkoittaa eläimeksi identifioituvaa ihmistä. Kuitenkin, toisin kuin therianiudessa, turreudessa ei ole suoraan kyse eläimeksi identifioitumisesta.
Harrastajakunta

Valtavirrasta poikkeavan historiansa vuoksi turri on perinteisesti painottunut aihesisällöltään aikuisille tarkoitettuihin tyyleihin, teemoihin ja aikuisviihteeseen, joista erityisesti aikuisviihde (”turriporno”, engl. yiff) on saanut paljon huomiota niin harrastajien kuin ulkopuolistenkin keskuudessa. Tämä on osaltaan johtanut käsitykseen turrista seksuaalisena fetissinä ja sitä kautta vaikuttanut voimakkaasti harrastajakunnan kehitykseen ja koostumukseen sekä sen julkisuuskuvaan.
Osa harrastajista pitääkin itseään erilaisina ja valtaväestöstä poikkeavina ja kokee, että turri ja siihen läheisesti liittyvät käsitteet ja ideat ovat kiinteä osa heidän identiteettiään. Näille henkilöille turrista on tullut varsinainen elämäntapa (furry lifestyle). Heidän mielestään muiden on usein vaikea ymmärtää heitä ja heidän olemustaan. Toisinaan turrien katsotaan jopa osittain eristäytyvän ”normaaleista” ihmisistä ja yhteiskunnasta. Osa taas haluaa pitää harrastuksensa yksityisenä välttääkseen turrin saamasta julkisuuskuvasta mahdollisesti johtuvia negatiivisia assosiaatioita, ja osa antropomorfisia eläimiä käyttävistä artisteista kieltäytyy käyttämästä kyseistä termiä omasta taiteestaan verraten töitään mieluummin vanhempaan perinteeseen kuten Aisopoksen satuihin.
Ihmishahmoisen eläimen lisäksi sanat ”furry” ja ”turri” tarkoittavat myös genren (engl. furry fandom) harrastajia. Voimakkaasti eroavista näkökannoista johtuen turrit tuntevat kuuluvansa hyvin heterogeeniseen yhteisöön, jonka jäsenillä kuitenkin on samoja kiinnostuksen kohteita. Genren harrastajat katsovat usein olevansa vapaamielisempiä kuin suurin osa ihmisistä, ja turrien tekemässä taiteessa sekä kirjallisuudessa ja keskusteluissa aihepiirit liittyvät monesti mm. seksuaalisiin vähemmistöihin ja ihmisten erilaisuuteen.
Genren harrastajat eivät välttämättä arvosta kaikkia vallitsevia sosiaalisia normeja ja jotkut fanit yrittävät antaa itsestään hiukan epätavallisen kuvan; tosin suuri osa mieluummin sopeutuu joukkoon. Vaikka turreja yhdistävät kiinnostuksen kohteet, heidän käyttämänsä ilmaisut ja monet muut asiat, jokaisella on omat uskomuksensa ja mielipiteensä. Eri turriryhmien ja -fanien välillä saattaakin vallita suuria erimielisyyksiä näiden asioiden tai sen suhteen, mikä on hyväksyttävää genren sisällä ja mikä ei.
Harrastajakunta > Identifioituminen eläimeksi

Identifioituminen ei-ihmiseksi on osa therian- ja otherkin-yksilöiden määritelmää.
Myös turrit käyttävät eläinasuja, mutta siihen ei tarvitse liittyä identifioitumista eläimeksi, vaikka moni niin luulee ja vaikka hekin usein esittävät persoonaansa eläin-avatarin kautta: 25-44 % turreista kokee olevansa alle sataprosenttisesti ihminen, 7 % koko väestöstä (Yhdysvalloissa).
Erään tutkimuksen mukaan turri- ja otherkin-populaatiosta 81 % on turreja, 10 % therianeja, 4 % molempia ja 5 % muuten otherkin-ihmisiä. Muissa tutkimuksissa 11-17 % turreista on therianeja.
Asteikolla 1-7 therianit identifioituivat eläimiksi erittäin voimakkaasti (keskimäärin 6,60) ja turrit melko voimakkaasti (5,60). Kun yhteys lempilajiin eroteltiin hengelliseen, identiteettin ja tykkäämiseen, nämä kaikki saivat arvon 4-5 therianeilta, 2-4 turreilta ja 1-3 muilta. Tykkäämisessä erot therianeihin olivat pienimmät.
Harrastajakunta > Taide ja kirjallisuus

Turrihahmot perustuvat usein faniensa suosimaan fantasiaan, jossa ihmiset voivat olla kokonaan tai osittain eläimiä. Genren visuaalisuuden takia ehkä suosituin fanien tapa ilmaista fantasioitaan on piirtäminen, mutta myös muut taiteenlajit ovat edustettuina, kuten kirjoittaminen ja musiikki. Tapahtumien tai tapaamisten (miittien) aikana genren fanit tapaavat toisiaan ja näissä kokoontumisissa on yleensä näytillä myös genreen kuuluvaa taidetta, kuten piirustuksia, maalauksia, kertomuksia, sarjakuvia, veistoksia, tekstiilitaidetta, musiikkia ja valokuvia.
Useimmat genren harrastajat ovat amatöörejä, mutta myös muutamia ammatti­taiteilijoita löytyy genren piireistä. Yleisimpiä taiteen välityskanavia ovat tapahtumien lisäksi henkilökohtaiset kotisivut. Lisäksi internetistä löytyy genreen keskittyneitä taidesivustoja.
Harrastajakunta > Muita ilmentymismuotoja

Suosittua on lisäksi mm. eläimeksi pukeutuminen (engl. fursuit), turriaiheisen taiteen, sarjakuvien tai pehmoeläinten keräily ja harrastaminen, kirjallisuus sekä musiikki. Fursuitit ovat yksi genren osista ja usein niitä pidetään virheellisesti samana asiana kuin koko genre unohtaen sen muut osa-alueet. Termi ”fursuit” on ensimmäisen kerran kuultu vuonna 1993. Fursuitit ovat usein itse rakennettuja tai ostettuja ja niiden hinnat vaihtelevat alle tuhannesta eurosta useisiin tuhansiin. Useimmin käytetyt materiaalit ovat tekokuituisia turkkeja. Fursuitteja on erään tutkimuksen mukaan noin 18 % genren harrastajista.
Tapaamiset

Turri-alakulttuuri on tunnetuin Yhdysvalloissa, jossa turrit kokoontuivat scifi-tapahtumien yhteydessä jo ennen varsinaisia genrelle omistettuja tapaamisia, 1980-luvun alkupuolelta lähtien. Nykyään vuosittain pidetään kymmeniä suuria ja julkisia kokoontumisia. Euroopan maissa tätä antropomorfisoitujen eläinten ihailua harrastetaan pienemmässä mittakaavassa ja vuoden aikana järjestetään vain yksi kansainvälinen kokoontuminen nimeltään Eurofurence. Vuonna 2019 kokoontumisista suurin oli Yhdysvalloissa vuotuisesti pidettävä Midwest FurFest, johon osallistui noin 12 000 henkeä.
Alagenret

Tunnettuja antropomorfisia hahmoja ovat juuri Disneyn Aku Ankka, Roope Ankka, Hessu Hopo ja Mikki Hiiri. Edellä mainitut kuuluvat ns. ”funny animal” -lajityyppiin, jolla on pitkät perinteet länsimaisessa sarjakuvassa ja animaatiossa. Vastaavia teoksia on esiintynyt pitkälti myös eri-ikäisille ihmisille suunnattuna sekä komedian että draaman puitteissa. Näkökannasta riippuen nämä voidaan lukea turrin alagenreksi, tai turria voidaan pitää niiden kanssa rinnakkaisena genrenä.
Aiheesta muualla

Wikimedia Commonsissa on kuvia tai muita tiedostoja aiheesta .
Finfur.net - Suomalainen turrisivusto
Fur Affinity - Genreen keskittynyt taidesivusto (englanniksi)
deviantART - Taidesivusto jossa Anthro erillisenä kategoriana (englanniksi)
VCL - Turri- ja anthrotaidesivusto (englanniksi)
WikiFur - Turri- ja anthroaiheinen wiki (englanniksi)
Turritaiteen muita ilmentymismuotoja. Kuva Further Confusion -tapahtumasta.
Fursuittaaja Kööpenhaminan keskuspuistossa.
Turritaiteilijoita piirtämässä Further Confusion 2007 -tapahtumassa.
Thomas Zilliacus

Thomas Zilliacus (s. 1954 Helsinki) on suomalais-singaporelainen yritysjohtaja ja yrittäjä. Hän on työskennellyt muun muassa Nokia-yhtiössä sekä Suomessa että Singaporessa, jossa hän on asunut 1980-luvun lopulta ja toiminut 1990-luvun puolestavälistä lähtien liikemiehenä. Ennen Aasian-vuosiaan Thomas Zilliacus oli yksi 1980-luvun juppivuosien näkyvimpiä hahmoja Helsingissä.
Ura

Zilliacus tuli ylioppilaaksi vuonna 1972 helsinkiläisestä yksityislukiosta nimeltä Tölö svenska samskola, joka tunnettiin myös nimellä Zilliacuska skolan eli ”Zillen” perustajansa Laurin Zilliacuksen mukaan. Thomas Zilliacus ryhtyi opiskelemaan kauppatieteitä Hankenissa ja valtiotieteitä Helsingin yliopistossa. Opiskeluvuosina hän oli mukana opiskelijapolitiikassa ensin SDP:n ja sitten RKP:n edustajana, toimi Studentbladetin päätoimittajana, Helsingin yliopiston ylioppilaskunnan hallituksen puheenjohtajana 1977–1979, Helsingin kaupunginvaltuuston jäsenenä sekä HJK:n jalkapallojaoksen puheenjohtajana ja johtokunnan jäsenenä.
1970-luvun keskivaiheilla Zilliacus oli puoli vuotta stipendiaattina Brasiliassa, jossa pääsi harjoittelemaan huippuseura Fluminense Football Clubin nuorisojaoksessa. Suomessa hän pelasi jalkapalloa divaritasolla Grankulla IFK:ssa.
Vuonna 1983 Zilliacus perusti yhdessä silloisen naisystävänsä Laila Snellmanin kanssa mallitoimisto Paparazzin. Muutamaa vuotta myöhemmin hän veti vaateliike Kuusisen hyvinpukeutuneiden Q-Klubia yhdessä Tertta Saarikon kanssa.
Thomas Zilliacus nimitettiin 24-vuotiaana Elinkeinoelämän valtuuskunnan vanhemmaksi tutkijaksi ja vuotta myöhemmin, vuonna 1980, Nokian kansainväliseksi viestintäjohtajaksi. Vuosikymmenen lopulla hän siirtyi Nokian Aasian- ja Tyynenmeren toimintojen aluejohtajaksi Singaporeen. Hän toimi tehtävässä seitsemän vuotta, mutta jäi pois Nokiasta Jorma Ollilan organisaatiouudistusten myötä. Siitä lähtien hän on toiminut Singaporessa kiinteistösijoittajana ja monien yritysten perustajana ja johtohenkilönä. Entisiä ja nykyisiä Zilliacukseen liitettyjä yhtiöitä ovat Alpinerock Law Group, Asia Financial Group, Asia-Pacific Strategic Alliances Group, Ignisdraco Group, Mobile FutureWorks Group, Newkia, OpenMobile, Sandbox, Wireless Entertainment System, XXI Century Capital ja YuuZoo.
Zilliacus oli osakkaana Hartwall-areenassa ja kertomansa mukaan ehdotti ensimmäisenä sen myymistä venäläisille. Vuonna 2012 Zilliacus kokosi rahoittajaryhmän ostamaan vaikeuksiin ajautunutta Nokiaa, mutta rahoittajat halusivat odottaa osakekurssin laskevan ennen tarjouksen tekemistä. Kurssi kääntyikin nousuun ja hanke tyrehtyi.
Vuonna 2023 Thomas Zilliacus tuli tunnetuksi kansainvälisissä jalkapallopiireissä kertomalla aikeistaan ostaa Manchester United FC.
Ura > Pidätysmääräys

Vuonna 2024 mies nousi taas otsikoihin Singaporen poliisin antaman kansainvälisen pidätysmääräyksen johdosta. Tämän taustalla oli epäily, että Zilliacus olisi osallistunut perustamansa someyhtiö YuuZoon harhaanjohtavien tulostietojen julkaisemiseen vuosina 2015–2016. Zilliacus kiistää syytökset. Hänet saatiin kiinni Saksassa toukokuussa.
Aiheesta muualla

Zilliacus Miia Krausen haastateltavana, Yle Areena 2023, audio 47 min.
| --- | --- |
Auktoriteettitunnisteet: Henkilöt :  Yle
Rumblesushi

| Rumblesushi |
| --- | --- |
 Yhtiön toimisto Norwich
Perustettu:  2010
Perustaja:  Joe Raffman Susan Pawlett
Toimitusjohtaja:  Joe Raffman
Kotipaikka:  Norwich
Infobox OKVirheellinen NIMI-arvo: 
Rumblesushi Ltd (vuoteen 2020 RumbleSushi 3D) on vuonna 2010 perustettu indie-pelien kehitysstudio ja julkaisija, Oman Adobe Flash-pohjaisen pelimoottorinsa tekijä. Studio tunnetaan Super Drift-pelisarjastaan, joista ensimmäinen keräsi venäläisten verkkosivustojen analyysin mukaan yli miljardi pelaajaa maailmanlaajuisesti.
Pelit

| Vuosi | Nimi | Julkaisupäivä | Julkaisija |
| --- | --- | --- | --- |
| 2011 | Super Drift 3D | 22. Heinäkuun | PlayHub, Newgrounds, Armor Games |
| 2011 | Snowball Sanchez | 24. Elokuun | RumbleSushi 3D |
| 2011 | Ice Run | 25. Joulukuun | Kongregate |
| 2012 | Xeon Racing | 20. Maaliskuuta | RumbleSushi 3D |
| 2012 | Xeon Racing 2 | touko-kesäkuussa | RumbleSushi 3D |
| 2012 | Xeon Racing 3 | elo-syyskuussa | RumbleSushi 3D |
| 2012 | Monster Race 3D | 19. Syyskuun | PlayHub |
| 2012 | Formula Driver 3D | 1. Marraskuun | PlayHub, Vini Games |
| 2013 | Super Drift 2 | Elokuu | PlayHub |
| 2013 | Super Rally 3D | 6. Marraskuun | PlayHub |
| 2013 | The Adventure | 11. Marraskuun | RumbleSushi 3D |
| 2014 | Motorun | Tammikuu | Nextplay |
| 2014 | Galaxy Rush 3D | 26. Kesäkuun | Nextplay |
| 2014 | Krazy Kart 3D | 26. Syyskuun | Nextplay |
| 2015 | Super Drift 3 | 30. Toukokuun | PlayHub |
| 2015 | Super Police Persuit | 8. Elokuun | Y8 |
| 2016 | Super Chase 3D | 27. Tammikuun | Y8 |
| 2016 | Super Trucks 3D | 14. Syyskuun | Y8 |
| 2016 | Super Drift 4 | 13. Lokakuun | Y8 |
| 2023 | Drive.RS | 1. Toukokuun | Rumblesushi |
| TBA | Super Drift Remastered | TBA | Rumblesushi |
| TBA | Highway and Touge Japan | TBA | Rumblesushi |
IgA-nefropatia

Immunoglobuliini A
IgA-nefropatia eli Bergerin tauti on maailman yleisin glomerulonefriitti eli munuaiskerästulehdus. Nefropatia kuvattiin ensimmäisen kerran vuonna 1968.
Tautiepäily herää, kun virtsanäytteessä näkyy verta ja valkuaista sekä muut taudit on poissuljettu. Valtaosalla potilaista ei ole oireita, mutta kolmasosalla esiintyy ajoittain makroskooppista hematuriaa. Tautia ei toistaiseksi voida parantaa, mutta sen etenemistä voidaan hidastaa. Tauti diagnosoidaan useimmiten munuaisbiopsian avulla, johon päädytään yleensä rutiininomaisen terveystarkastuksen yhteydessä havaitusta korkeasta verenpaineesta.
IgA:ta tavataan iästä riippumatta. Yleisintä se on yli 30-vuotiailla.
IgA-nefropatiassa IgA1:n tuotanto luuytimessä on lisääntynyt. Myös nielurisat tuottavat liiaksi IgA1:tä. Potilaiden seerumin IgA on erilaista kuin terveillä ihmisillä, mikä kuvastaa munuaisiin saostunutta IgA:ta. Nykyisin uskotaan, että IgA on luuydinperäistä. IgA on IgA-nefropatiassa latautunut negatiivisesti sisältäen poikkeavan hiilihydraattimäärän. Fysikaaliset ominaisuudet vaikuttavat todennäköisesti munuaiskerästen ominaisuuksiin ja täten edesauttavat sen huonoa liukenemista. Pidetään epätodennäköisenä, että pelkkä IgA:n ylituotanto olisi taudin ainoa syy. Runsas IgA-saostuma munuaiskeräsissä on diagnoosin edellytys. Tyypillinen valomikroskooppinen löydös on mesangiumalueiden laajeneminen. Taudissa esiintyy harvoin runsaasti kresenttejä, joihin liittyy munuaisten äkillinen vajaatoiminta.
Lucy (nimi)

| Lucy |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Lucia, Lucie, Lucienne, Lucina, Lucinde, Lukina, Lusia, Lusie, Lusiina, Lussie, Luzia 
Nimen alkuperä:  latinan lux ’valo’
Infobox OKNimi-testi OK: 
Lucy on naisen etunimi. Se on Lucia-nimen englantilainen vastine. Nimi merkitsee ’valotarta’; sen pohjana on latinan ’valo’-sanan (lux) genetiivimuoto lucis.
Digi- ja väestötietoviraston mukaan Lucy on joulukuuhun 2024 mennessä ollut Suomessa virallisena etunimenä noin 290–310 naisella. Lucy-nimeä ei esiinny almanakassa, mutta Helsingin yliopiston almanakkatoimiston virallisessa koirien nimipäiväkalenterissa Lucyn nimipäivä on 13. joulukuuta.
Tunnettuja Lucy-nimisiä

Lucy Boynton (s. 1994), brittiläis-yhdysvaltalainen näyttelijä
Lucy Bronze (s. 1991), englantilainen jalkapalloilija
Lucy Burns (1879–1966), yhdysvaltalainen suffragetti
Lucy Dacus (s. 1995), yhdysvaltalainen laulaja-lauluntekijä
Lucy Davis (s. 1973), englantilainen näyttelijä
Lucy Davis (s. 1992), yhdysvaltalainen esteratsastaja ja olympiamitalisti
Lucy Dawidowicz (1915–1990), yhdysvaltalainen historioitsija ja tietokirjailija
Lucy Diakovska (s. 1976), saksalais-bulgarialainen laulaja ja lauluntekijä
Lucy Doraine (1898–1989), unkarilainen näyttelijä
Lucy Frazer (s. 1972), brittiläinen konservatiivipoliitikko ja ministeri
Lucy Gordon (1980–2009), englantilainen näyttelijä
Lucy Graham (s. 1996), skotlantilainen jalkapalloilija
Lucy Griffiths (s. 1986), englantilainen näyttelijä
Lucy Hale (s. 1989), yhdysvaltalainen näyttelijä ja laulaja
Lucy Hannah (1875–1993), pitkäikäinen yhdysvaltalainen
Lucy Hawking (s. 1970), brittiläinen kirjailija, toimittaja ja tieteen yleistajuistaja
Lucy Webb Hayes (1831–1889), Yhdysvaltain presidentin Rutherford B. Hayesin puoliso
Lucy Lawless (s. 1968), uusiseelantilainen näyttelijä ja laulaja
Lucy Lee-Robbins (1865–1943), yhdysvaltalais-ranskalainen taidemaalari
Lucy Liu (s. 1968), yhdysvaltalainen näyttelijä
Lucy McBath (s. 1960), yhdysvaltalainen poliitikko
Lucy Maud Montgomery (1874–1942), kanadalainen kirjailija
Lucy Morton (1898–1980), brittiläinen uimari ja olympiavoittaja
Lucy O’Reilly Schell (1896–1952), yhdysvaltalainen kilpa-autoilija
Lucy Parsons (n. 1853–1942), yhdysvaltalainen ammattiyhdistysaktiivi ja anarkisti
Lucy Peng (s. 1973), kiinalainen yritysjohtaja ja miljardööri
Lucy Pinder (s. 1983), englantilainen malli
Lucy Punch (s. 1977), englantilainen näyttelijä
Lucy Simon (1940–2022), yhdysvaltalainen laulaja, musiikkituottaja, teatteri- ja elokuvasäveltäjä
Lucy Spoors (s. 1990), uusiseelantilainen soutaja ja olympiamitalisti
Lucy Staniforth (s. 1992), englantilainen jalkapalloilija
Lucy Stitzer (s. 1961), yhdysvaltalainen yritysjohtaja ja miljardööri
Lucy Hobbs Taylor (1833–1910), yhdysvaltalainen hammaslääkäri
Lucy Weber (s. 1952), yhdysvaltalainen poliitikko
Kuvitteellisia Lucy-nimisiä

Lucy Carmichael, päähenkilö televisiosarjassa The Lucy Show
Lucy Mancini, henkilöhahmo romaanissa Kummisetä ja siihen perustuvassa elokuvassa
Lucy Miller, nimihenkilö elokuvassa Lucy
Lucy Pevensie, yksi päähenkilöistä kirjasarjassa Narnian tarinat
Lucy Ricardo, päähenkilö televisiosarjassa Lucy ja minä
Nimi muissa yhteyksissä

Lucy, vuonna 1974 löydetty esihistoriallisen ihmisapinan fossiili
”Lucy in the Sky with Diamonds”, The Beatlesin kappale, jonka mukaan fossiili on nimetty
Lucy Loves Stories, suomalainen elokuvatuotantoyhtiö
Mina Myoi

| Mina |
| --- | --- |
 Mina Myoi huhtikuussa 2019
Henkilötiedot
Koko nimi:  Mina Sharon Myoi
Syntynyt: 24. maaliskuuta 1997 (ikä 27) San Antonio, Texas, Yhdysvallat
Muusikko
Taiteilijanimi:  Mina
Tyylilajit:  k-pop, j-pop
Yhtyeet:  Twice
Levy-yhtiöt:  JYP Entertainment
  [ Muokkaa Wikidatassa ] [ ohje ]  
Mina Sharon Myoi (s. 24. maaliskuuta 1997, San Antonio, Texas), paremmin tunnettu etunimellään Mina, on japanilainen laulaja-lauluntekijä ja tanssija. Hän on k-pop-tyttöbändi Twicen jäsen.